PÖÖRDEPUNKT
Tere tulemast vaatama Pöördepunkti. Tore, et olete meiega.
Kolleeg Victor võttis puhkuse ja liitub meiega mõne aja pärast.
Küsin: kas sul on vaja midagi uut? Täna räägime, kuidas seda saada.
Üks isik, palju tegemist -
saate teada, kuidas see naine leiab tasakaalu oma kiires elus.
Ja lugu naisest, kes toob rõõmu miljonite inimeste ellu.
Esmalt räägime mehest, kellel on missioon elada järgmisel tasemel.
Courtney McBath on kuulus kõneleja ning pastor.
Lisaks on ta kirjutanud raamatuid ja palju enamgi veel.
Ta on täna meie saatekülaline.
Tere tulemast! Tore, et oled meiega. - Meeldiv on siin olla.
Oled kirjutanud haarava raamatu "Elades järgmisel tasemel",
muutes oma elu ebaõnnestumised sõpruseks Jumalaga.
Tahan, räägiksid natuke sellisest elust. Kuuleme kogudustes seda fraasi tihti.
Mida see tegelikult tähendab?
Kõik püüavad jõuda järgmisele tasemele, ent nad tegelikult on seal.
Seda lihtsalt ei mõisteta.
Järgmine tase pole mingi eriline õnnistus või uus ime,
aga see on sõprus Jumalaga läbi isikliku suhte Jeesuse Kristusega.
Nagu Iisrael läks tõotatud maale.
Küsimus polnud enam selles, kuidas sinna jõuda,
vaid kuidas seal elada.
Vahel mulle tundub, et tahe jõuda järgmisele tasemele
oleks justkui isekas ambitsioon.
Kõik on seotud sellega, mida mina tahan.
Kuidas eraldada seda isekat soovi sellest, et elada teisel tasandil?
Tuleb fokusseerida ennast kasvavale suhtele Jumalaga.
Mu raamatu pealkiri ütleb ka,
et ebameeldivused tuleb muuta sõpruseks Jumalaga.
Seega, pöörame vähem tähelepanu vigadele
ja rohkem tähelepanu sõprusele Jumalaga.
Nagu Jeesus ütles Matteuse 6:33
"Otsige esiti Jumalariiki ja kõike muud antakse teile pealekauba!"
See, mida lisatakse, on teisejärguline; see mida otsid, on peaminee.
Paljud kristlased otsivad esmalt neid "pealekauba" asju,
lisades Jumalariigi hiljem. Aga Jeesus ei öelnud seda.
Rääkides sõprusest, siis mida sa selle all täpsemalt mõtled?
Kui olen palunud Jeesuse südamesse, siis kas sõprus on midagi muud? - Ei.
Inimesed ei mõista, et andes oma südame Issandale,
oled sa hakanud Tema sõbraks.
Piibel ütleb, et Aabraham uskus Jumalat
ja see arvati talle õiguseks. Teda hüüti Jumala sõbraks.
Aadam loodi Jumala sõbraks. Jeesus tuli, et seda sõprust taastada.
Kui me ei käi koos Jumalaga, oleme Tema vaenlased.
Kui Ta aga vastu võtame, saame Tema sõbraks.
Olles meie sõbraks, hoolitseb Ta meie eest,
ilma, et me peaksime keskenduma asjadele,
vaid me arendame sõprust.
Sa väidad, et elamine järgmisel tasemel
on enda fokusseerimine Jumala suhtele? - Absoluutselt.
Kuidas sa ennast fokusseerid?
Tuleb selgeks teha, et see on su esmane prioriteet.
Üle kõige soovid sa elavat suhet Jumalaga.
Siis hakkame ka Jumalalt küsima, mis on Tema eesmärk,
kuidas selles eesmärgis käia, kuidas seda täita?
Mis on mu ülesanne, mu kutse jne?
Keskendudes nendele asjadele,
hakkavad ülejäänud asjad oma õigetele kohtadele asetuma,
sest Temast on saanud prioriteet, mitte meist endast.
Kas elamine järgmisel tasemel on seotud südamehoiakuga?
Küsimus ongi selles, kus me süda on,
sest me teame, et südamehoiak määrab kõike, eriti Jumala Kuningriigis.
Ma usun, et kurat töötab selle nimel, et hoida meid ametis kõige muuga,
et me südamehoiak poleks õige, sest ta teab, kui tähtis see tegelikult on.
Milline peaks olema mu südamehoiak, et saaksin elada järgmisel tasemel?
Hoides tänulikkust.
Olles tänulik selle eest, mida Jumal on me elus juba teinud.
Teades, et ma olen Jumala sõber Jeesuse läbi,
olen selle eest väga tänulik ja keskendun sellele läbi ülistuse.
See arendab minus südant, mis otsib Jumalat ootuses.
Ma ootan, et Jumal teeks häid asju mu elus,
sest ma olen Tema sõber.
Mitte, et mul on vajadused või et ma ütlesin midagi õigesti,
vaid seepärast, et olen Jumala sõber.
Arendan endas ootavat südant. Samuti otsin Jumalat.
Ma tahan teada Su tahet, Jumal; tahan teha asju, mis austavad Sind.
Räägime veidi pettumustest.
Sest lihtne on rääkida, et me paneksime silmad Jumalale jne.
Aga mida öelda usklikule, kes maadleb pettumustega
ja on alla andmas. Kuidas neid asju siis rakendada?
Tuleb leida tee. Üks asi, mis tekitab rohkelt pettumusi,
on kristlikud raamatud,
mis annavad 5 sammu selleni ja 7 sammu tolleni.
Me järgime seda õpetust, aga midagi ei juhtu
ja see on masendav.
Asi pole 5 ja 7 sammus, vaid suhtes Jumalaga.
Meil kõigil on mingid suhted elus
ja me ei vaja samme, et nendes suhetes olla.
Suhte aluseks on aeg.
Isik, kes on pettunud, märkab, et ta on piiratud
ja sellest tuleb omakorda pettumus.
Piirangud, mis ütlevad, et me ei tohi teha seda või teist
ja mõista, et piirangud on Jumala poolt,
et meid mingis valdkonnas arendada.
Hakates nägema neid piiranguid sõprade -ja mitte vaenlastena,
võtab see pettumust maha...
Sest perspektiiv on muutunud ja sa näed seda teistmoodi.
Absoluutselt ja lisaks muutub see sinu jaoks tõeliseks!
Paulus ütles: "Kõik tuleb kasuks neile, kes armastavad Jumalat
ja mõistavad, et nad on kutsutud eesmärgiga."
Ja ma hakkan nägema, et need asjad toimivad selle eesmärgi heaks.
See vähendab pettumusi mu elus.
Milline on uuel tasemel elamise peamine vili ja nö. tulemus?
Parim tulemus on rahu Jumalaga. See rahu, et sa tead, kes sa oled
ja mida sa pead tegema Jumala Kuningriigis.
Ka mu raamat räägib sellest,
kuidas kõik asjad, mida hetkel teen, toimivad, et tuua kasu
ja kuidas täita seda, milleks ma siia maa peale olen pandud.
Tänan sind. - Tänan!
Head nõuanded. Rahu on meile vajalik.
Järgmisena räägime toimekast naisest ja emast, kes elab järgmisel tasemel.
Vaata, Ma seisan sinu südame ukse taga ja koputan!
Ma tulen iga mehe, naise ja lapse juurde.
Mu ainsaks sooviks on tunda sind ja et sina tunneksid Mind.
Keegi koputab su südame ukse taga. Tema nimi on Jeesus Kristus.
Kas sa kutsud Ta sisse?
Tere tulemast tagasi.
Tänane saatekülaline Courtney McBath rääkis sellest,
kuidas asuda elama järgmisele tasemele,
muutes elus aset leidvad pettumused sõpruseks Jumalaga!
Abikaasa, ema ning saatejuhina olen samuti tuttav pettumustega.
Meil paljudel on asjad üle pea ja me elame kiiret elu.
Nii nagu ka naine meie järgmises loos.
Priscilla Shirer on abikaasa, ema, maailmakuulus kirjanik ja kõneleja,
kelle arvates on pere ja teenistuse ühildamine raske, kuid võimalik.
Et tasakaalustada pöörast elutempot, tuleb pidevalt palvetada,
kuigi tekkivad ka mõtted: "Kuidas küll ma selle supi sisse sattusin?"
Priscilla Shirer on autor, Piibli-õpetaja ning kõneleja
ja tema sulest ilmus just neljas raamat "Pannes tähele Jumala häält."
Kõigele vaatamata on tema elu prioriteediks mehed -
tema abikaasa Jerry ja 2 poega: Jackson ja Jerry Juunior.
Ta tunnistab, et pere -ja tööelu ühendamine pole muinasjutt.
Olin teist korda rase.
Esimene poeg oli 18-kuune, järgmine kuu pidi sündima uus laps
ja ma vaatasin oma elule ning ütlesin:
"See ei toimi. Kuidas sellega toime tulla?"
Kui ma hüüdsin Jumala poole, tuli päike välja,
linnud hakkasid laulma, lilled tulid välja - maailm ärkas elule.
Püha Vaim ütles mulle väga selgelt:
"Priscilla, kui Ma suudan hoida tasakaalus kõike seda,
kas Ma ei suuda siis sinu elu tasakaalustada?"
Ma ei unusta kunagi Jumala tõotust mulle!
Sel hommikul tõotas Jumal hoida mu elu tasakaalus.
Mis puutub perekonda, siis tal olid olemas säravad näited.
Ta on tuntud pastori tütar.
Mida sa õppisid vanematelt teenistuse-emaduse tasakaalust?
Siis ma seda ei mõistnud, ent nüüd ma tean,
et sellised nagu nad olid kirikus, olid nad ka kodus.
Sama mees, kes esines raadios, rääkides pere tähtsusest,
tõesti mõtleski nii.
Nad olid väga hõivatud, ometi olid nad minu jaoks alati olemas.
Ta kasvas küll kristlikus peres, aga tundis, et elus on midagi puudu.
Kasvasin üles, olles osa kõigest kristlikuga seonduvast,
kui aga vaatasin teisi, kes kogesid Jumalat,
sain aru, et neil on midagi, mida mul pole.
Mõtlesin, et kuidas nad Jumalalt kuulevad?
Kuidas teha vahet Jumala häälel jne.
Minus tekkis igatsus enama järele.
See tõmbab sind välja su turvatsoonist, aga nendes ebamugavates kohtades
hakkad sa Jumalat nägema ja kogema uue nurga alt.
Kui nüüd Jumalat koged, ei näe sa teisi asju selliselt, nagu nad olid.
Nüüd tahad kõike, mis Jumalal on pakkuda!
Kuidas sa võtad aega, et kuulda Jumalalt,
kui oled hõivatud abikaasa, ema ja kõnelejana?
Pean seda koguaeg meelde tuletama ja aega võtma.
Jumal teab, et sa oled hõivatud. Palveta, et Ta teeks sind tundlikuks.
Et su vaimne radar töötaks ja sa mõistaks,
kui Jumal teeb tavalise ebatavaliseks.
Kui loomulik muutub üleloomulikuks.
Olen vahel lastega väljas ja midagi loomulikku juhtub...
Näiteks looduses ja läbi selle väikese asja Jumal räägib selgelt.
See, et olen lastega väljas, pole ajaraisk, vaid osa Jumala plaanist,
mida Tema kasutab, et minuga rääkida.
Priscilla loodab, et jagades oma kogemusi,
aitab see naistel panna tähele seda vaikset häält
ja seista silmitsi emaduse hirmudega.
Ma ei karda olla haavatav!
Ka sellepärast, et inimesed näeks, et olen nagu nemad
ja see annab lootust.
Olen kaugel täiuslikkusest ja mu elu on nagu sinu oma,
sest kukun läbi, aga sellest pole midagi,
Jumal teab meie nõrkusi ja Tema tugevus saab nähtavaks nendes.
Teades, et Ta ligiolu on kättesaadav, on üks suurimaid õnnistusi!
Väga sageli me jaotame oma elu mingitesse kategooriatesse.
Aga kogu elu toimib koos. See, mis toimub su tööl või kodus,
on osa su vaimulikust kasvust.
Ei saa lahutada kirikut kodust või tööst!
See kõik on osa elust.
Jumal tegusteb igas eluvaldkonnas, et tõmmata meid endale lähemale.
Need asjad, mis meile ei meeldi, on samuti Jumala tööriistadeks.
Tihti tahab Jumal, et me mõistaks, et vajame Teda ja et Ta on hädas olemas.
Võti on, et me jõuaks tagasi sinna,
kus Aadam ja Eeva olid enne pattu langemist,
olles Jumalast sõltuvad.
Julgustan sind, et mis iganes su pettumus või väljakutse ka poleks,
sõltu täiesti Jumalast!
Sest sealt tuleb tõeline võit ja mõistmine sellest, mis on meie osa.
Jumal tahab sind viia sellisesse kohta, kus Tema on esimene
ja sina oled igal hetkel sõltuv Tema elust.
Tulles tagasi, kohtume naisega, kes kandis aasta otsa pidžaamat!
Saate teada, miks? Ja hea laul Nicole C. Mullenilt.
Katsumused ja kiusatused puudutavad igat abielu.
Vahel tundub, et väljapääsu pole.
Mida Jumal on kokku liitnud, seda ärgu keegi lahutagu.
Tere tulemast tagasi saatesse.
Stephanie Thomas tegutseb mitmel alal:
DJ, dublant, produtsent, tantsija ja modell.
Viimati lõi ta laineid moemaailmas, kandes aasta otsa pidžaamat!
Tundub kummaline? Järgmisest loost selgub kõik.
Stephanie Thomase hääl on teile ehk tuttav meie saatest,
aga ta on edasi liikunud ja tegeleb alaga, mille vastu tunneb huvi -
tõstab puuetega inimeste teadlikkust riiete kandmises!
Sündides oli mu ühel jalal 3 varvast, teisel 4.
Paremal käel polnud pöialt. Pluusi nööpe polnud lihtne kinni panna.
Mõtlesin, et meil on vaja häid riideid, mida on kerge kasutada.
Et riided oleksid funktsionaalsed ja ka ihaldusväärsed.
Ühel päeval märkas ta midagi, mis pani ta tegutsema.
Nägin imelist jopet. See oli mõeldud väikestele koertele.
Meil on disainitud rõivad loomadele, kuid mitte inimestele. Naeruväärne!
1. veebruaril, 2007 pakkis ta kõik oma riided kokku ja temast sai PjDj!
Hakkas kandma pidžaamat, et tõsta teadlikkust tõsiasjast,
et puuetega inimestele on vähe riideid. Tuli palju väljakutseid.
Pärast mitut nädalat mõistsin, et pean kandma kogu aeg pidžaamat!
Mida ma olen teinud?
Olen kokku puutunud depressiooniga, antisotsiaalsusega jne.
Mis hoidis teda, et ta ei annaks alla ja räägiks seda lugu ka teistele?
Läbi erinevaid faase. Vahepeal oli vaid: " Mina, mina, mina!",
kus ma polnud positiivne jne.
Inimesed küsisid, mis värk nende riietega on, et sa kannad neid?
Ja nii sain ma oma lugu rääkida.
See muutis minu jaoks asja perspektiivi.
Stephanie pidas vastu 365 päeva.
Ta korraldas moeshow,
kus riideid näitasid nii modellid kui puudega inimesed.
Minu aasta on täis ja me oleme siin, et tähistada.
Näitasin, kuidas teha moešhowd füüsilise v vaimse puudega inimestele.
Stephanie näitas, kuidas kanda riideid,
mis on mõeldud erivajadustega inimestele.
Temal on kaks puuet: ta istub ja ta on hästi väike.
Pidime valima teismeliste rõivad. See riietus on tema seljas väga ilus.
Pintsak on tehtud istuvale inimesele ja lõigatud lühemaks.
See kleit on palju suurem number, kui ma tavaliselt kannan,
aga sellest ei saa aru, sest siin peal on pintsak!
Ise poleks ma selle peale küll tulnud.
Raske on leida riideid, mis mulle ka sobiksid.
Ma tean, et Jumal hoolib nendest asjadest.
Toetudes oma kogemustele, tundsin, et erinen teistest,
aga teadsin, et Tema armastab mind ja sirutub minu poole
öeldes, et ma olen OK!
Moešhow oli võimalus öelda, et erinemine pole halb, vaid teistsugune!
Ja ma ei häbene seda, milliseks Jumal mind lõi!
Sellest sündis A-Posh.
"A" tähendab ligipääsetav ja "posh" on tark ja moekas.
Mu missiooniks on öelda puudega inimestele,
et teil on midagi puudu, aga te saate midagi rohkem!
On tegeletud koerte ja kassidega,
aga siin on ühed inimesed, kellele võib disainida imelisi riideid.
Minu ülesanne on meenutada moetööstusele puuetega inimesi.
Stephanie tahab korraldada veel moešhowsid,
et parandada inimeste välist ja sisemist ilu.
Oma identiteedi leian Kristuses. Jah, Jeesus armastab mind,
sest Tema läks läbi sellest, millest minagi lähen.
Teda naeruvääristati. Jeesus teab, millest puudega inimene läbi läheb.
Sellest saab ühe kindluse. Mitte sellest, et Ta sellest läbi läks,
vaid Jeesus palvetab praegu meie eest ja Ta suri sinu eest!
Ma olen väärtuslik!
Siin on näide inimesest, kes võttis oma pettumuse
ja liikus järgmisele tasemele.
Just! Mõtlesin, et kas need pidžaamad olid täide viimiseks?
Nägin ise, et ta tõesti kandis neid aastaringi.
Ta oleks võinud istuda ja viriseda ning mitte midagi teha,
kuid ta võttis midagi ette.
See on imeline, kui keegi tõuseb ja räägib kellegi teise eest.
Tore, et olid täna meiega. Kohtume taas edaspidigi.
Ootan seda väga.
Tänane saade hakkab lõppema.
Kui soovite rohkem infot selle kohta, kuidas elada järgmisel tasemel,
külastage kodulehte: www.Livingatthenextlevel.com
Nüüd laulab teile Nicole C. Mullen. Täname, et olite meiega!
Me palve on, et me saade õnnistaks teid. Kohtumiseni!
Olin 12 aastat põlatud Olin harjunud üksi olema
Kulutasin kõik, mis mul oli ja nüüd on kõik läinud
Mind alavääristati Minu probleemid rääkisid sellest
Minu ainus lootus on leida ankur selles languses
Kui ma vaid saaksin puudutada Tema kuuepalistut
Ma tean, et saaksin terveks
Kui ma vaid suudaks läbi pressida sellest hullusest
Tema armastus raviks mu hinge Kui vaid üks puudutus
Paljud inimesed hüüavad Kuidas Ta võib küll teada
Et üks puudutus Temalt peatab voolu
Kui Ta teaks, kas Ta sõitleks mind või häbistaks mind rahva ees
Ma olen meeleheitel Kas nüüd või mitte kunagi
Kui ma vaid saaksin puudutada Tema kuuepalistut
Ma tean, et saaksin terveks
Kui ma vaid suudaks läbi pressida sellest hullusest
Tema armastus raviks mu hinge
Ja järsku Ta pöördub ümber Ta ütleb, et keegi vabastas väe
Kartuses ja häbis ma kummardun Ma rääkisin Talle oma mured
ja kuidas ma olin puudutanud Tema kuuepalistut
Ja ma tean, et olen tehtud terveks
Ja kuidas ma pressisin läbi sellest hullusest
ja Tema armastus parandas mu hinge
Siis ühe sõnaga Ta puudutas mu kuuepalistut
Ja sa tead, et ma olen tehtud terveks.
Ja kuidagi Ta surus läbi minu hullusest
Ja Tema armastus parandas mu hinge.
Ma ütlen sulle: Ta puudutas mind
Ta leidis tee ja puudutas mind
Kui keegi teine poleks mind puudutanud
Tõlge: Mairit Kallaste